
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 175 
                                                               din 26 august 2021
privind prelungirea unui contract de închiriere având ca obiect spațiul cu altă destinație decât locuință, cu destinația de sediu de partid 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 22.537/11.08.2021 şi la Consiliul Local Sighișoara cu nr. 23.389/20.08.2021, de referatul de aprobare, înregistrat cu nr. 22.539/11.08.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere cererea adresată Municipiului Sighişoara de către domnul Ioan Bârsan, în calitate de președinte al Uniunii Salvați România – Filiala Sighișoara, înregistrată cu nr. 22.376/11.08.2021, prin care se solicită spre închiriere spațiul, situat în imediata vecinătate a celui închiriat prin contractul de închiriere nr. 75/19770/2019, modificat și completat prin actul adițional nr. 1/2020, încheiat între Municipiul Sighișoara și Uniunea Salvați România – Filiala Sighișoara, iar dacă nu se poate da curs favorabil solicitării, se exprimă acordul cu privire la prelungirea contractului de închiriere, al cărui termen expiră la data de 31.08.2021;

Având în vedere faptul că spațiul solicitat spre închiriere, situat în imediata vecinătate a celui închiriat prin contractul de închiriere nr. 75/19770/2019, modificat și completat prin actul adițional nr. 1/2020, nu este liber; 

Văzând clauza din contractul de închiriere, al cărui termen va expira la data de 31.08.2020, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Ținând cont că, prin prelungirea contractului de închiriere, nu sunt afectate planurile de sistematizare şi că bunul închiriat nu face obiectul Legii nr. 10/2001, republicată, cu modificările şi completările  ulterioare şi al Legii nr. 247/2005;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Ţinând cont că, prin prelungirea contractului de închiriere se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 22.538/11.08.2021, prin care se propune prelungirea unui contract de închiriere având ca obiect spațiul cu altă destinație decât locuință, cu destinația de sediu de partid;

               Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

H O T Ă R Ă Ş T E:

Art. 1. (1) Se aprobă prelungirea contractului de închiriere nr. 75/2019, încheiat cu UNIUNEA SALVAȚI ROMÂNIA – Filiala Sighișoara, așa  cum a fost modificat și completat prin actul adițional nr. 1/2020, având ca obiect spațiul cu altă destinație decât locuință, situat în Municipiul Sighișoara, str. Hermann Oberth nr. 22, etaj 2, în suprafață totală de 21,91 mp., a cărui componență este: un birou cu Su = 18,32 mp. și cota indiviză de 3,59 mp. din holul mic, comun, cu Su = 9,18 mp., conform planului anexat, cu destinația de sediu local al partidului, al cărui termen va expira la data de 31.08.2021.
(2) Chiria este cea stabilită prin contractul de închiriere şi se va indexa cu indicele de inflaţie semestrial.

(3) Perioada pentru care se aprobă prelungirea contractului de închiriere este de 1 (un) an.

(4) Prelungirea contractului de închiriere se va face prin act adiţional. 

Art. 2. Prelungirea contractului de închiriere amintit la art. 1 din prezenta hotărâre se va face numai dacă, chiriașul nu figurează cu debite restante față de Municipiul Sighișoara, la data încheierii contractului. 

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Moiseș Florian Dan         
                                             Contrasemnează pentru legalitate
                                      SECRETARUL GENERAL al municipiului,
                                                  

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcţia Arhitect Șef;

  2 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;
  1 ex. Uniunea Salvați România – Filiala Sighișoara.
13 ex.  

B.A. 

